section_heading: 2009. – 2011.: Proboj
paragraph_text: U listopadu 2010. Stone je bila voditeljica jedne epizode NBC-jeve kasnonoćne humoristične emisije Saturday Night Live; između ostalog izvela je skeč u kojem je utjelovila Lindsay Lohan, glumicu za koju se tvrdi da joj je nalik izgledom.<ref> Stone je to vrijeme nazvala "najboljim tjednom moga života". Ponovno je vodila emisiju 2011., a zatim se pojavila u jednoj epizodi 2014. i godinu dana poslije – u posebnoj epizodi kojom se obilježilo 40 godina postojanja emisije.<ref><br /><br /> Nakratko se pojavila u Gluckovoj erotskoj komediji Veza bez obveza (iz 2011.).<ref> Zatim se pojavila u sporednoj ulozi u romantičnoj komediji Ta luda ljubav Glenna Ficarre i Johna Reque, u kojoj je glumila sa Steveom Carellom, Ryanom Goslingom i Julianne Moore. U tom je filmu utjelovila lik diplomirane pravnice i simpatije Goslingova lika. Drew McWeeny iz HitFixa izjavila je da u filmu dolazi do "nekih neizbježnih suhoparnih trenutaka", ali da Stone "čini cijeli film zanimljivim".<ref> Za svoju je ulogu u tom filmu na dodjeli nagrada Teen Choice 2012. osvojila nagradu za najbolju glumicu u komediji.<ref> Film je bio komercijalno uspješan; snimljen je za 50 milijuna dolara, a zaradio je 142,9 milijuna dolara diljem svijeta.<ref>